ძინა

ძინა — ბიოლოგიური თოლწონუათ ორინაკი პროცესი, მუჟამსჷთ ართი სქილედი დარსხუანს მუჯგურას. ჸოფიერენს უსქესე დო სქესობუანი გურაფა. უსქესე ძინაშ ფორმულეფი რე: სპორა, პუპულუა, რეგენერაცია, უბრალე გორთა დო თ.უ. სქესობუანი ძინას ოკათუ ჟირი თოლი — სპერმატოზოიდი (ქომოლკოჩიშ) დო მარქვალთოლი(ოსურიშ).

 უსქესე ძინა  

უსქესე ძინა ჯოხო ძინას, ნამუსჷთ ოკათუ ართი დიდაშული ორგანიზმი.თიში ფორმეფი რე:

 უბრალე გორთა, ნამჷთ უხუჯანს ართთოლამეფს.
 პუპულუა , ნამჷთ უხუჯანს ჩანარეფს.
 ვეგეტაცია, ნამჷთ უხუჯანს ხოლო ჩანარეფს.
 სპორეფი, ნამჷთ სოკოეფს უხუჯანს.
 რეგენერაცია ანუ დოსქილადა , ნამჷთ უხუჯანს ზუღაშ მურიცხეფს ,მარჯანიშ პოლიპეფს დო შხვა.

 სქესამი ძინა 

სქესამი ძინა ჯოხო თიჯგურა ძინას, მუჟამსჷთ ჟირი დადული დო მუმული ორგანიზმიშ აკოსქუალაშ გუნასკვით, დადული ორგანიზმიშე რჩქინდუ თიჯგურა ორგანიზმი. დადული დო მუმული ორგანიზმეფიშ აკოსქუალა ხვადუ, მუმული ოსქესე ორგანოშ დო დადული ოსქესე ორგანოშ აკობუნა. ათე პროცესის სქესამი აქტის უძახუნა. სექსიშ ბორჯის მუმული ოსქესე ორგანოშე გიმურს ნიფთიერება სპერმატოზოიდი, ნამჷთ მიახსხუ დადული ოსქესე თოლს-მარქვალთოლს. სპერმატოზოიდიშ დო მარქვალთოლი მერცხუაფათ მიიღებუ ზიგოტა ანუ მუმულერი მარქვალთოლი. ჸოფიერენს დინახლენი დო გალენი მუმულუა. უკული ივთარებჷ ანაგი დო 9 თუთაში უკული დადული ორგანიზმიშე ბაღანა რჩქინდუ. თის დიდა ბჟას ჩანს ნამუთ თიქ ობჟალე ჯარკვლეფს, კიდირს უღუ.

ლიტერატურა

კატეგორია:რეპროდუქცია